Държавен вестник, бр. 8, 2014 г., стр. 161

БРОЙ  8	
Д Ъ Р Ж А В Е Н  В Е С Т Н И К 	
СТР.  161  
8. извършва преглеждане и унищожаване 
на делата с изтекъл срок на съхранение след 
утвърждаване на акт, изготвен от комисия, 
назначена със заповед на административния 
ръководител; 
9. участва в експертизата на ценността на 
документите в съда;
10. подготвя и предава документи в тери­
ториалната дирекция „Архив“;
11. издава преписи на съдебни актове по 
архивните дела;
12. извършва и други дейности, възложени 
от съдебния администратор и от председателя 
на съда, свързани с предадените в службата 
дела и документи.
Чл. 56. (1) Архивната книга съдържа ин­
формация за предадените в архива дела.
(2) За гражданските, наказателните, ад­
министративните, търговските, фирмените, 
нотариалните и изпълнителните дела се водят 
отделни архивни книги. 
Чл. 57. (1) Свършените през текущата го­
дина дела се предават в архива най-късно до 
края на юни следващата година, не по-рано 
от два месеца от свършването им или в срок, 
определен от административния ръководител.
(2) В срока по ал. 1 се предават и делата 
по делбените производства, по които е до­
пусната делбата, ако съделителите в дадения 
им срок не са внесли разноски за извърш­
ване на експертиза за оценка на имотите и 
съставяне на дяловете. Ако до изтичане на 
срока за пазене на делото страните внесат 
разноските, въз основа на определение на 
съда делото се изважда от общия архив и се 
докладва под стария номер за по-нататъшен 
ход, като постановеният акт статистически 
се отчита като нов.
(3) В хипотезата на ал. 2, изречение 1-во 
делото статистически да се отчита като 
свършено.
(4) При предаване на делото в архива на 
последната страница се поставя стикер, върху 
който се отбелязва броят на съдържащите се 
в папката книжа. Стикерът се подпечатва и 
подписва от съответния деловодител. 
(5) Книгите и приключилите номенклатур­
ни канцеларски дела, образувани от дейността 
на общата администрация, се внасят в архив 
с приемателно-предавателен протокол, след 
като необходимостта от тях отпадне. 
(6) Фирмените дела се внасят в архив при 
спазване на разпоредбите на Закона за тър­
говския регистър.
(7) Архивирането на делата се извършва 
по вътрешни правила, утвърдени от админи­
стративния ръководител.
Чл. 58. (1) При внасянето им в архива делата 
се вписват в архивната книга по групи според 
вида и характера им, като във всяка група се 
подреждат по реда на образуването им.
(2) Делата се предават в архив с приема­
телно-предавателен протокол с подписите на 
предаващия и приемащия служител.
(3) На всяко архивно дело се слагат архивен 
номер и номер на връзката. 
Чл. 59. (1) В описната книга се отбелязва 
под кой пореден номер на архивната книга е 
предадено делото в архива. 
(2) Архивните материали по наказателни, 
граждански, административни, търговски, 
нотариални и изпълнителни дела се държат 
отделно. 
Чл. 60. (1) На всяка връзка със свършени 
дела се поставя стикер с означение на номера 
на връзката и архивните номера на делата, 
които се съдържат в нея. 
(2) Архивните материали се съхраняват 
в подходящи помещения, които осигуряват 
тяхното физическо запазване, защитата им от 
посегателство и подреждането им по подходящ 
за търсене начин.
(3) По възможност помещението на архи­
ва се състои от две отделения – канцелария 
и хранилище. Достъпът на външни лица до 
хранилището е забранен.
Чл. 61. (1) Изнасянето на делата и другите 
книжа от архива за служебни справки, както 
и изпращането за послужване, се допуска 
само по писмено искане на друг съд, про­
куратурата, следствените отдели, органите 
на Министерството на вътрешните работи и 
Инспектората към ВСС с писмено разрешение 
на административния ръководител на съда 
или на друг съдия, на който е възложено от 
председателя, срещу документ, удостоверяващ 
получаването. 
(2) Страните по делата, техни пълномощни­
ци или лица с правен интерес могат да искат 
справки и да получават преписи от документи 
по архивираните дела.
(3) На мястото на изваденото дело се по­
ставя картон, на който се означава къде се 
намира то. Съдебният архивар води дневник 
за извадените от архива дела, по който следи 
за връщането им.
Чл. 62. (1) Внесените в архива дела и други 
книжа се съхраняват:
1. в апелативните, окръжните, администра­
тивните и военните съдилища – 10 години; 
2. в районните съдилища, службите по 
вписванията и съдебно-изпълнителните служ­
би – 5 години; 
3. бракоразводните дела – 10 години; 
4. делата за издръжка и за изменение на 
издръжка – 25 години, а при издръжка и из­
менение на издръжка на дете – 5 години след 
навършване на 25-годишна възраст на детето, 
в чиято полза е била присъдена;
5. делата за осиновявания и за установяване 
на произход – 130 години;
6. запрещение – 25 години;